Marussia F1 Team

Marussia F1 Team oli brittiläis-venäläinen Formula 1 -talli. Marussia F1 Team kilpaili ensimmäistä kertaa kaudella 2012. Marussia oli aiemmin toiminut sponsorina entisen F1-tallin Virgin Racingin kanssa kausina 2010–2011. Talli saavutti ensimmäiset pisteensä Monacon GP:ssä 2014 kun Jules Bianchi saavutti kilpailusta 2 pistettä. Pisteet jäivät samalla tallin ainoiksi. Marraskuussa 2014 talli hakeutui konkurssiin ja lopetti toimintansa. Tallin toiminta kuitenkin jatkui uudella Manor Marussia F1 Team nimellä kaudella 2015. == Historia == === Ennen Marussiaa === Vuonna 2009 Manor Grand Prix’lle myönnettiin lupa liittyä Formula 1 -sarjaan kaudelle 2010. Marraskuussa 2009 talli kuitenkin vaihtoi nimensä Virgin Racingiksi. Marussia oli Virginin suurimpia sponsoreita kaudella 2010. Virgin sijoittui ensimmäisellä kaudellaan sarjan viimeiseksi. Marraskuussa 2010 Marussiasta tuli tallin pääomistaja, jonka seurauksena se vaihtoi nimensä Virgin Marussia Racingiksi. 31. joulukuuta 2011 Marussia Virgin Racing vaihtoi nimensä Marussia F1 Teamiksi. === Kausi 2012 === Kaudella 2012 tallissa kilpailivat saksalainen Timo Glock ja ranskalainen Charles Pic. Tallin uusi MR01-auto julkaistiin Englannin, Silverstonessa juuri ennen kauden avauskilpailua. Marussia ei ehtinyt uudella autolla ajaa talvitesteissä lainkaan, vaan talli ajoi testeissä viime vuoden autollaan. Belgian osakilpailun vapaissa harjoituksissa Pic oli nopein Glockin ollessa kuudes. Tulos oli tallin kaikkien aikojen paras, vaikkakin vain kymmenen kuljettajaa osallistui harjoituksiin. Singaporessa Glock sijoittui kilpailussa kahdenneksitoista, mikä oli tallin paras kilpailusijoitus. Marussia sijoittui 11. valmistajien maailmanmestaruustaulukossa. Kauden traagisin osakilpailujen ulkopuolella tapahtunut onnettomuus sattui tallin testi- ja varakuljettaja María de Villotalle, kun hän osui heinäkuun testeissä kuorma-autoon ja menetti näkökyvyn toisesta silmästään. De Villota kuoli kolarista saamiinsa neurologisiin vammoihin lokakuussa 2013. === Kausi 2013 === Kaudella 2013 tallissa kilpaili F1-debyyttinsä tehnyt brittiläinen Max Chilton. Tallin oli tarkoitus jatkaa Timo Glockin sopimusta vuoteen 2014 asti, mutta tallin taloudellinen tilanne pakotti erottamaan Glockin tallista ennen kauden 2013 alkua. Hänet korvattiin lopulta Luiz Razialla, joka toi tallille mukanaan sponsorirahaa. Lopulta hänkään ei maksanut tallille lupaamiaan sponsorirahoja ja menetti paikkansa Jules Bianchille. Tallin parhaaksi sijoitukseksi jäi Malesian GP:n 13:s sija, joka riitti päihittämään Caterhamin nousten valmistajien sarjan kymmenenneksi. === Kausi 2014 === Kaudella 2014 tallin kuljettajina jatkoivat Jules Bianchi ja Max Chilton. Marussia onnistui saamaan ensimmäiset MM-pisteet, kun Bianchi sijoittui yhdeksänneksi Monacon GP:ssä. Ne olivat myös Marussian ensimmäiset sekä viimeiset ja ainoat pisteet. Marussia sai odottaa ensimmäisiä pisteitään 82 osakilpailua. Kanadan GP:ssä molemmat kuljettajat keskeyttivät kolaroituaan keskenään ensimmäisellä kierroksella. Belgian GP:ssä Marussia ehti ilmoittaa että Chiltonin tilalla ajaa tallin varakuljettaja yhdysvaltalainen Alexander Rossi. Lopulta Chilton sai kuitenkin maksuvaikeudet kuntoon joten hän pääsi ajamaan ihan normaalisti koko viikonlopun. Japanin GP:ssä Bianchi ajoi vakavan ulosajon jossa hän osui suoraan Adrian Sutilin autoa nostaneen traktorin alle. Bianchi vietiin sairaalaan tajuttomana ja hänellä todettiin vakava päävamma. 17. heinäkuuta 2015 Bianchi menehtyi onnettomuuden jälkiseurauksiin, ollen lähes vuoden koomassa. Marussia vahvisti 25. lokakuuta 2014 ettei talli osallistu USA:n GP:hen ja Brasilian GP:hen taloudellisista syistä. Marraskuussa talli ilmoitti hakeutuvansa konkurssiin ja lopetti toimintansa. Talli yritti päästä mukaan vielä kauden päättävään Abu Dhabin GP:hen, mutta paluuyritys epäonnistui. === Kausi 2015 === Vuonna 2015 Manor ryhtyi rakentamaan Marussian raunioille uutta autoa ja yritti saada osallistumislupaa kaudelle 2015 nimellä Manor Marussia F1 Team. Myöhemmin talli hyväksyttiin mukaan alkavalle kaudelle ajaen viime kauden auton B-versiolla ja Ferrarin vuoden 2014 moottoreilla. Tiimi ajoi häntäpäässä koko kauden jääden ilman pisteitä. == Tulokset kilpailuittain == Kausi Runko Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 18 19 20 Pisteet Sijoitus MR01 Cosworth V8 AUS MAL CHN BHR ESP MON CAN EUR GBR GER HUN BEL ITA SIN JPN KOR IND ABU USA BRA 0 11. Timo Glock 14 17 19 19 18 14 Kesk. DNS 18 22 21 15 17 12 16 18 20 14 19 16 Charles Pic 15† 20 20 Kesk. Kesk. Kesk. 20 15 19 20 20 16 16 16 Kesk. 19 19 Kesk. 20 12 Max Chilton TD MR02 Cosworth V8 AUS MAL CHN BHR ESP MON CAN GBR GER HUN BEL ITA SIN KOR JPN IND ABU USA BRA 0 10. Jules Bianchi 15 13 15 19 18 Kesk. 17 16 Kesk. 16 18 19 18 16 Kesk. 18 20 18 17 Max Chilton 17 16 17 20 19 14 19 17 19 17 19 20 17 17 19 17 21 21 19 Rodolfo González TD TD TD TD TD TD TD TD MR03 Ferrari V6 AUS MAL BHR CHN ESP MON CAN AUT GBR GER HUN BEL ITA SIN JPN RUS USA BRA ABU• 2 9. Max Chilton 13 15 13 19 19 14 Kesk. 17 16 17 16 16 Kesk. 17 18 Kesk. Jules Bianchi NC Kesk. 16 17 18 9 Kesk. 15 14 15 15 18† 18 16 20† Alexander Rossi PO WD • Abu Dhabin GP:ssä 2014 jaettiin tuplapisteet. == Henkilökunta == * John Booth * Graeme Lowdon * Nikolai Fomenko * Andrei Cheglakov * Andy Webb * Dave O’Neill * Pat Symonds * John McQuilliam * Dave Greenwood * Gary Gannon * Marc Hynes == Sponsorit == ChicaneF1.com *CSC (2012) *Monster (2012) *Nexa Autocolor (2012) *Sage (2012) *Virgin (2012) *100TB (2012) *Burrda Sport (2012) *CNBC (2012) *FFSA (2012) *H&M; Security Systems (2012) *IDEC Groupe (2012) *Lagardere (2012) *Learndirect (2012) *UK2.net (2012) *VPS.net (2012) *UK2.Group (2012) *H&M; Security Services (2012) *TD Travel (2012) *PerkinElmer Instruments (2012–2013) *LDC (2012–2013) *Servotest (2012–2013) *Free Radio (2012–2013) *Bifold (2012–2013) *Armin Racing Watches (2012–2014) *JCC (2012–2014) *Lincoln Electric (2012–2014) *Marussia (2012–2014) *Pirelli (2012–2014) *QNet (2012–2014) *RTR (2012–2014) *CarPlan (2012–2014) *Sparco (2012–2014) *Avelo (2013) *Liga Stavok (2013) *Agas (2013) *Rotortrade (2013) *A-Gas (2013) *Carbon Connect (2013–2014) *Fluent (2013–2014) *InstaForex (2013–2014) *RBC (2013–2014) *Sage ERP X3 (2013–2014) *Royals (2013–2014) *Hexagon Metrology (2014) *One All Sports (2014) ==Lähteet== *Collantine, Keith: "Manor F1 car appears in Australia". 12.3.2015. F1 Fanatic. Viitattu 15.3.2015. * http://www.formula1.com/teams_and_drivers/teams/191/ * http://www.formula1.com/results/team/2013/2994.html ===Viitteet=== == Aiheesta muualla == *Virallinen sivusto * *